CELEX: 32015R0616
Language: mt
Date: 2015-02-13 00:00:00
Title: Regolament ta' Delega tal-Kummissjoni (UE) 2015/616 tat-13 ta' Frar 2015 li jemenda r-Regolament ta' Delega (UE) Nru 480/2014 rigward referenzi fir-Regolament (UE) Nru 508/2014 tal-Parlament Ewropew u tal-Kunsill

21.4.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 102/33
               
            REGOLAMENT TA' DELEGA TAL-KUMMISSJONI (UE) 2015/616
      tat-13 ta' Frar 2015
      li jemenda r-Regolament ta' Delega (UE) Nru 480/2014 rigward referenzi fir-Regolament (UE) Nru 508/2014 tal-Parlament Ewropew u tal-Kunsill
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1303/2013 tal-Parlament Ewropew u tal-Kunsill tas-17 ta' Diċembru 2013 li jistabilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabilixxi dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006 (1), u b'mod partikolari t-tielet subparagrafu tal-Artikolu 38(4), it-tieni subparagrafu tal-Artikolu 68(1) u l-ewwel subparagrafu tal-Artikolu 125(8) tiegħu,
      Billi:
      
                  (1)
               
               
                  Ir-Regolament ta' Delega (UE) Nru 480/2014 (2) ġie adottat qabel l-adozzjoni tar-Regolament (UE) Nru 508/2014 tal-Parlament Ewropew u tal-Kunsill (3).
               
            
                  (2)
               
               
                  Wara l-adozzjoni tar-Regolament (UE) Nru 508/2014, tliet referenzi provviżorji fir-Regolament ta' Delega (UE) Nru 480/2014 għall-att ġuridiku futur tal-Unjoni dwar il-Fond Ewropew għall-Affarijiet Marittimi u s-Sajd (“FEMS”) għandhom jiġu sostitwiti b'referenzi għad-dispożizzjonijiet preċiżi tar-Regolament (UE) Nru 508/2014. L-ewwel referenza fl-Artikolu 6 tar-Regolament ta' Delega (UE) Nru 480/2014 tikkonċerna regoli speċifiċi dwar ir-rwol, l-obbligazzjonijiet u r-responsabbiltà tal-korpi li jimplimentaw strumenti finanzjarji. It-tieni referenza fl-Artikolu 20 tar-Regolament ta' Delega (UE) Nru 480/2014 tikkonċerna tipi ta' operazzjonijiet jew proġetti li jagħmlu parti minn operazzjonijiet li jistgħu jagħmlu użu mill-kalkolu ta' kostijiet indiretti bl-applikazzjoni ta' rata fissa stabbilita skont l-Artikolu 29(1) tar-Regolament (UE) Nru 1290/2013 tal-Parlament Ewropew u tal-Kunsill (4). It-tielet referenza fl-Artikolu 21 tar-Regolament ta' Delega (UE) Nru 480/2014 tikkonċerna tipi ta' operazzjonijiet jew proġetti li jagħmlu parti minn operazzjonijiet li jistgħu jagħmlu użu tal-kalkolu ta' kostijiet indiretti bl-applikazzjoni ta' rata fissa skont l-Artikolu 124(4) tar-Regolament (UE, Euratom) Nru 966/2012 tal-Parlament Ewropew u tal-Kunsill (5).
               
            
                  (3)
               
               
                  Peress li r-regoli dwar sħubiji pubbliċi-privati kif stabbiliti fir-Regolament (UE) Nru 1303/2013 japplikaw ukoll għall-FEMS, huwa meħtieġ li jiġi emendat l-Anness III tar-Regolament ta' Delega (UE) Nru 480/2014 sabiex l-informazzjoni rilevanti dwar jekk l-operazzjoni hijiex implimentata taħt struttura ta' sħubija pubblika-privata tiġi wkoll maħżuna f'forma kompjuterizzata fis-sistema ta' monitoraġġ fir-rigward tal-FEMS.
               
            
                  (4)
               
               
                  Għaldaqstant, ir-Regolament ta' Delega (UE) Nru 480/2014 għandu jkun emendat skont dan,
               
            ADOTTAT DAN IR-REGOLAMENT:
      Artikolu 1
      Ir-Regolament ta' Delega (UE) Nru 480/2014 huwa emendat kif ġej:
      
                  (1)
               
               
                  il-punt (b) tal-Artikolu 6(1) jinbidel b'dan li ġej:
                  
                              “(b)
                           
                           
                              il-benefiċjarji finali jkunu infurmati li l-finanzjament huwa pprovdut fi programmi kkofinanzjati mill-Fondi ESI, skont ir-rekwiżiti stabbiliti
                              
                                          (i)
                                       
                                       
                                          fl-Artikolu 115 tar-Regolament (UE) Nru 1303/2013 għall-FEŻR, l-FSE u l-Fond ta' Koeżjoni,
                                       
                                    
                                          (ii)
                                       
                                       
                                          fl-Artikolu 66(1)(c)(i) tar-Regolament (UE) Nru 1305/2013 tal-Parlament Ewropew u tal-Kunsill (*) għall-FAEŻR,
                                       
                                    
                                          (iii)
                                       
                                       
                                          fl-Artikolu 97(1)(b) tar-Regolament (UE) Nru 508/2014 tal-Parlament Ewropew u tal-Kunsill (**) għall-FEMS.
                                       
                                    
                        
                     (*)  Ir-Regolament (UE) Nru 1305/2013 tal-Parlament Ewropew u tal-Kunsill tas-17 ta' Diċembru 2013 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 (ĠU L 347, 20.12.2013, p. 487)."
						
                  
                     (**)  Ir-Regolament (UE) Nru 508/2014 tal-Parlament Ewropew u tal-Kunsill tal-15 ta' Mejju 2014 dwar il-Fond Ewropew għall-Affarijiet Marittimi u s-Sajd u li jħassar ir-Regolamenti tal-Kunsill (KE) Nru 2328/2003, (KE) Nru 861/2006, (KE) Nru 1198/2006 u (KE) Nru 791/2007 (UE) u r-Regolament (UE) Nru 1255/2011 tal-Parlament Ewropew u tal-Kunsill (ĠU L 149, 20.5.2014, p. 1).”"
						
               
            
                  (2)
               
               
                  il-punt (d) tal-Artikolu 20 jinbidel b'dan li ġej:
                  
                              “(d)
                           
                           
                              l-operazzjonijiet appoġġati mill-FEMS u programmati skont l-Artikoli 26, 28, 39 jew 47 tar-Regolament (UE) Nru 508/2014.”
                           
                        ;
               
            
                  (3)
               
               
                  il-punt (d) tal-Artikolu 21 jinbidel b'dan li ġej:
                  
                              “(d)
                           
                           
                              l-operazzjoni appoġġata mill-FEMS u programmata skont l-Artikoli 38, 40(1), 41(1), 44(6), 48(1)(e), (i), (j) jew (k) jew 80(1)(b) tar-Regolament (UE) Nru 508/2014.”
                           
                        ;
               
            
                  (4)
               
               
                  fl-Anness III, il-każella tad-dejta 17. “Informazzjoni dwar jekk l-operazzjoni hijiex implimentata skont struttura ta' sħubija pubblika-privata”, it-test li ġej fil-kolonna tal-lemin “Indikazzjoni ta' Fondi li għalihom id-dejta mhix meħtieġa” jitħassar:
                  “Mhux applikabbli għall-FEMS”.
            Artikolu 2
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-13 ta' Frar 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 347, 20.12.2013, p. 320.
      
         (2)  Ir-Regolament ta' Delega tal-Kummissjoni (UE) Nru 480/2014 tat-3 ta' Marzu 2014 li jissupplimenta r-Regolament (UE) Nru 1303/2013 tal-Parlament Ewropew u tal-Kunsill li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew għall-Affarijiet Marittimi u s-Sajd (ĠU L 138, 13.5.2014, p. 5).
      
         (3)  Ir-Regolament (UE) Nru 508/2014 tal-Parlament Ewropew u tal-Kunsill tal-15 ta' Mejju 2014 dwar il-Fond Ewropew għall-Affarijiet Marittimi u s-Sajd u li jħassar ir-Regolamenti tal-Kunsill (KE) Nru 2328/2003, (KE) Nru 861/2006, (KE) Nru 1198/2006 u (KE) Nru 791/2007 u r-Regolament (UE) Nru 1255/2011 tal-Parlament Ewropew u tal-Kunsill (ĠU L 149, 20.5.2014, p. 1).
      
         (4)  Ir-Regolament (UE) Nru 1290/2013 tal-Parlament Ewropew u tal-Kunsill tal-11 ta' Diċembru 2013 li jistabbilixxi r-regoli għal parteċipazzjoni u disseminazzjoni f'“Orizzont 2020 — il-Programm Qafas għar-Riċerka u l-Innovazzjoni” (2014-2020) u li jħassar ir-Regolament (KE) Nru 1906/2006 (ĠU L 347, 20.12.2013, p. 81).
      
         (5)  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni Ewropea u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).